VK Bečej
Vaterpolo klub Bečej je bivši vaterpolo klub iz Bečeja. Klub je osnovan 1947. godine, a zbog loše finansijske situacije ugašen je 2002. godine.

Istorija 
Klub je osnovan 1947. godine. Prvo vaterpolo igralište u Bečeju se nalazilo na kanalu između dva Šlajza, početkom šezdesetih klub prelazi na novi bazen olimpijskih dimenzija u centru grada, dok je zatvoreni bazen otvoren 1987. godine.

Šezdesetih godina je ušao u Drugu saveznu ligu, gde je igrao pune dve decenije. Početkom osamdesetih je počeo uspon kluba, a prvo je dve sezone proveo u Prvoj B saveznoj ligi, pre nego što je 1983. ušao u Prvu saveznu ligu Jugoslavije. U prvoligaškom društvu su se zadržali do raspada SFRJ, a Bečej je sa takmičenjem nastavio u Prvoj ligi SR Jugoslavije. Polovinom devedesetih Bečej je postao dominantan u jugoslovenskom vaterpolu, pa je uspeo da od 1996. do 2001. osvoji šest duplih kruna (prvenstvo i kup) zaredom.

Najveći uspeh u svojoj istoriji klub je ostvario 2000. godine, kada je postao prvak Evrope, a u finalu 27. maja su savladali zagrebačku Mladost sa 11:8. Zanimljivo je da su do tog trofeja stigli bez poraza, imali su deset pobeda i jedan nerešen rezultat, koji je ostvaren na gostovanju nemačkom Špandau 04. Aleksandar Šapić je te sezone sa 39 postignutih golova bio najbolji strelac Lige šampiona. Pored te sezone kada su postali prvaci Evrope, još tri puta su su stizali do završnog turnira. Prvi put, 1997. godine su osvojili četvrto mesto u Napulju. Već naredne sezone, takođe u Napulju, su stigli do finala u kome su poraženi od Splitske banke. U Splitu 2001. godine ponovo su bili četvrti. Zbog finansijskih problema klub je ugašen 2002. godine.

Nakon gašenja VK Bečej u Bečeju osnovani su novi klubovi PVK Bečej 2005 i Vaterpolo akademija Bečej, prvi je osnovan 2005, a drugi 2007. godine. Spajanjem ova dva kluba 2010. godine osnovan je VK Bečejac.

Uspesi

Šampionski sastav Bečeja 
Sastav osvajača titule prvaka Evrope 2000. godine.

Poznati igrači   
 Peter Biroš
 Slobodan Soro
 Goran Rađenović
 Dušan Damjanović
 Nikola Janović 
 Milan Jančić 
 Tamaš Molnar

Vidi još 
 VK Bečejac

Reference 

Bečej
Bečej